b'\n_START_ARTICLE_\nPohorske pravljice\n_START_SECTION_\nRazbojnikova nevesta\n_START_PARAGRAPH_\nV pripovedki Razbojnikova nevesta, v katerih nastopajo tri h\xc4\x8derke, vrag in mati, nastopa \xc4\x8darovnija - vragova preobrazba, s katero prepri\xc4\x8da revno mater, da je pravi \xc5\xbeenin za njihove h\xc4\x8dere. Uporabljeno je tudi \xc5\xa1tevilo, ki je pravlji\xc4\x8dno - tri h\xc4\x8dere in ima tipi\xc4\x8dno lastnost ljudske pravljice, da je najmlaj\xc5\xa1a potomka glavni junak. Kljub tem pravlji\xc4\x8dnim lastnostim pa je to pripovedka, saj ji lahko posredno dolo\xc4\x8dimo tudi \xc4\x8das dogajanja (v zgodbi je Vrag). Na koncu je na humoristi\xc4\x8den na\xc4\x8din prikazano kako dobro premaga zlo.\n_START_SECTION_\nAvtor\n_START_PARAGRAPH_\nV \xc4\x8dasu pomladi leta 1906 se je z Velikega Tinja na Pohorju rodil Jo\xc5\xbee Toma\xc5\xbei\xc4\x8d, kasnej\xc5\xa1i u\xc4\x8ditelj, slovenski mladinski pripovednik, dramatik, igralec in re\xc5\xbeiser. Bil je \xc5\xa1esti otrok v dru\xc5\xbeini, imel pa je pet bratov in \xc5\xa1tiri sestre. \xc5\xbde kot otrok je kazal izjemno nadarjenost in kot priden bralec je utrjeval svoj domi\xc5\xa1ljijski svet, za katerega je prav gotovo velikega navdu\xc5\xa1enja prinesel seboj \xc5\xbee z rojstvom. Bil je ljubitelj narave in \xc5\xbee kot otrok se je rad potikal po doma\xc4\x8dih skrivnostnih pokrajinah, kjer so kro\xc5\xbeile pravlji\xc4\x8dne in bajeslovne zgodbe, ki so mo\xc4\x8dno pritegovale mladega Jo\xc5\xbeeta. Po kon\xc4\x8danem u\xc4\x8ditelji\xc5\xa1\xc4\x8du v Mariboru je slu\xc5\xbeboval najprej v Prekmurju, nato \xc5\xa1e v drugih krajih Slovenije. Glavnina njegovih del je nastala med vojno: Pohorske bajke; Dravska ro\xc5\xbea; Drvarka Marija; Oglarjev sin. Omeniti je treba predvsem njegove Pohorske pravljice (1942), za katere je bil dele\xc5\xbeen takratne Pre\xc5\xa1ernove literarne nagrade. Nazadnje je bil direktor amaterskega gledali\xc5\xa1\xc4\x8da na Jesenicah, kjer je leta 1970 umrl.'